01/12/2020 | Administración LocalMunicipal
Santiago de Compostela
Secretaría Xeral
Decreto da Alcaldía regulador da estrutura orgánica e funcional básica da Administración Municipal executiva do Concello de Santiago

Con data 13 de novembro de 2020, o alcalde ditou o seguinte decreto: “Primeiro.- Aprobar o Decreto regulador da estrutura orgánica e funcional básica da Administración Municipal executiva do Concello de Santiago, nos termos recollidos no articulado do propio decreto. Segundo.- Proceder á súa publicación no Boletín Oficial da Provincia, así como nos apartados habilitados ao efecto na sede electrónica do Concello. Terceiro.- Dispoñer como data de efectos deste Decreto o dia seguinte á data desta resolución, sen prexuízo da súa posterior publicación no Boletín Oficial da Provincia, e coas excepcións e particularidades previstas na súa disposición transitoria. O presente Decreto ten por obxecto a fixación da estrutura orgánica e funcional básica da administración municipal executiva do Concello de Santiago de Compostela, ao abeiro do disposto ao efecto na normativa de xeral de aplicación, así como na regulamentación orgánica municipal. A organización administrativa do Concello de Santiago de Compostela rexerase polo disposto, con carácter xeral e básico, na normativa de réxime local e aqueloutra aplicable ao efecto e, con carácter específico, pola regulamentación orgánica municipal. Segundo o previsto no Regulamento Orgánico de Goberno e Administración do Concello de Santiago (en diante ROGA), a organización administrativa do Concello de Santiago de Compostela responderá ao principio xeral dunha división funcional en áreas de goberno, constitutivas dos niveis esenciais da súa estrutura administrativa e que comprenderán, cada unha delas, un ou varios sectores/ámbitos funcionalmente homoxéneos de materias de competencia municipal, tendendo a englobar as denominacións das concellarías e da Alcaldía. E para exercer as competencias e desenvolver as funcións que lles correspondan, poderán contar con coordinacións xerais, secretarías xerais técnicas e direccións de xerais/de áreas ou órganos directivos similares, e poderanse organizar, á súa vez, en servizos, departamentos, seccións, e outras unidades ou divisións administrativas asimiladas ou de nivel inferior. En atención ao antedito, e no exercicio das atribucións da Alcaldía ao respecto, o presente Decreto establece a estrutura orgánica e funcional básica da administración municipal executiva; fixando, así, os criterios e aspectos básicos aos que se deberá adecuar a súa organización e estrutura, nos termos sinalados continuación: - Fixación das áreas de goberno como niveis esencias da organización e estrutura administrativa; que comprenderán un ou varios ámbitos materiais e/ou de actividade administrativa funcionalmente homoxéneos, correspondentes á organización e estrutura da Administración municipal executiva determinada no Decreto da Alcaldía de 17 de xuño de 2019. - Previsión dunha serie de ÓRGANOS DIRECTIVOS de incorporación legalmente obrigatoria, en aplicación do disposto na normativa de réxime local e na regulamentación orgánica municipal; nomeadamente:  Secretaría Xeral do Pleno.  Vicesecretaría (titular do Órgano de apoio á Xunta de Goberno Local e ao concelleiro secretario).  Intervención Xeral Municipal.  Tesourería.  Dirección da Asesoría Xurídica.  Órgano de Xestión Orzamentaria e Contabilidade. Así como doutros órganos directivos de previsión potestativa e amparada, en todo caso, pola normativa antedita, e nos supostos en que así se ten considerado necesario por razón de amplitude e complexidade funcional; nomeadamente as DIRECCIÓNS DE ÁREA sinaladas a continuación:  Dirección de Área de Urbanismo.  Dirección de Área de Benestar Ambiental e Servizos Básicos Comunitarios.  Dirección de Área de Seguridade e Mobilidade.  Dirección de Área de RRHH, Avaliación, Modernización e Réxime Interior. - Definición competencial e funcional dos principais ámbitos materiais e de actividade administrativa comprendidos en cada unha das Áreas, e aos que se deberá adecuar a súa estrutura e organización administrativa e funcional interna; que poderán ser obxecto de concreción e/ou desenvolvemento no marco da RPT municipal (ou aqueloutro instrumento organizativo análogo/equivalente), con atribución dos diferentes rangos/niveis administrativos previstos no ROGA (servizos, departamentos, seccións, negociados ou asimilables). A definición competencial e funcional realizada no presente Decreto, ao respecto das áreas e dos diferentes ámbitos materias e de actividade administrativa integrados nas mesmas, pretende a delimitación do seu ámbito de actuación xeral e ordinario. Realizándose unha definición comprensiva das súas responsabilidades competenciais e funcionais xerais e básicas, por resultar as máis significativas e/ou habituais e que, en todo caso, deberán considerarse sen carácter excluínte nin pechado respecto daquelas outras análogas, concordantes ou que, por necesidades de servizo, dentro do mesmo marco material e competencial e con arranxo á capacitación profesional e/ou legal do persoal adscrito, puideran ser igualmente asumidas e/ou desenvolvidas. A definición ou descrición poderá ser complementada, en todo caso e ao obxecto dunha mellor e/ou máis concreta delimitación, mediante instrucións, ordes ou calquera outro instrumento equivalente; ou, no seu caso, e sempre que se respecte o previsto con carácter básico no presente Decreto, mediante as previsións incorporadas ao efecto na RPT municipal (ou aqueloutro instrumento organizativo análogo/equivalente vixente en cada momento). Atendendo aos criterios anteditos, e de acordo co Decreto de Alcaldía do 17 de xuño de 2019, para o exercicio das súas funcións o Concello de Santiago de Compostela, estrúturase nas Áreas de goberno que deseguido se detallan, e cuxa definición competencial e funcional, así como a súa organización e estrutura internas básicas, se fixan nos artigos seguintes. - Área de Alcaldía, Promoción Económica, Emprego e Comercio - Área Urbanismo, Vivenda, Cidade Histórica, Acción Cultural e Igualdade - Área Presidencia, Relacións Institucionais e Turismo - Área Políticas Sociais, Saúde, Medio Ambiente, Parques e Xardíns - Área Mobilidade, Seguridade Cidadá e Festas - Area de Economía e Facenda, Persoal, Contratación e Modernización da Administración Local - Área de Medio Rural - Área de Educación, Mocidade e Política Lingüística - Área de Centros Socioculturais, Barrios e Obras - Área de Deportes e Benestar Animal Esta área adecuará a súa organización administrativa e funcional interna á estrutura básica sinalada a continuación, ou aqueloutra asimilable: 1. GABINETE DE ALCALDÍA E COORDINACIÓN DIRECCIÓNS DE ÁREA 1.1. Dirección do gabinete 1.1.1 Secretaría particular e grupo de goberno 1.2. Protocolo e Relacións Públicas 1.3. Comunicación, Relacións cos medios de comunicación e Prensa 1.4. Programas e estratexias 2. DIRECCIÓN DE ASESORÍA XURÍDICA 2.1. Vicedirección da Asesoría Xurídica 3. SECRETARIA XERAL 3.1. Secretaría Xeral do Pleno 3.2. Vicesecretaría 3.2.1. Transparencia, Información á cidadanía e Rexistro Xeral 3.2.2. Responsabilidade patrimonial 4. UNIDADES ADMINISTRATIVAS ADSCRITAS Á ÁREA DE ALCALDÍA: 4.1. Promoción Económica, queda adscrita a este servizo a empresa municipal UNINOVA 4.1.1 Desenvolvemento Industrial 4.2 Traballo e Emprego 4.3 Comercio 4.4 Axenda Urbana Esta área adecuará a súa organización administrativa e funcional interna á estrutura básica sinalada a continuación, ou aqueloutra asimilable: 1. DIRECCIÓN DE ÁREA DE URBANISMO E OBRAS 1.1. Planeamento e Xestión Urbanística 1.1.1. Servizo de Planeamento urbanístico 1.1.2. Xestión urbanística 1.1.3. Patrimonio e expropiacións 1.1.4. Cartografía e sistemas de información xeográfica 1.2. Servizo de Licenzas e Disciplina Urbanística 1.2.1. Tramitación de licenzas 1.2.2. Inspección de disciplina urbanística 1.3. Servizo de Rehabilitación e Vivenda 1.3.1. Xestión, vivenda e rehabilitación 1.3.1. Arqueoloxía 1.4 Servizo de Proxectos e obras (este servizo estará adscrito á delegación de Barrios e Obras) 1.4.1 Brigada de Vías e Obras Municipal 2. ACCIÓN CULTURAL 2.1. Servizo de Acción cultural 2.2. Banda de música 2.3 AUDITORIO DE GALICIA: queda adscrito a este servizo o organismo autónomo Auditorio de Galicia.3. IGUALDADE/CIM Esta área adecuará a súa organización administrativa e funcional interna á estrutura básica sinalada a continuación, ou aqueloutra asimilable: 1. Relacións institucionais e cooperación.2. Secretaría da Xunta Goberno Local.3. Padrón de habitantes e estatística 4. Turismo: queda adscrita a esta concellaría a Sociedade Mercantil Municipal de Turismo INCOLSA. Esta área adecuará a súa organización administrativa e funcional interna á estrutura básica sinalada a continuación, ou aqueloutra asimilable: 1. DIRECCIÓN DE ÁREA DE BENESTAR MEDIOAMBIENTAL E SERVIZOS BÁSICOS COMUNITARIOS 1.1. Servizos Básicos e Comunitarios 1.1.1. Inspección de servizos 1.1.2. Saneamento e abastecemento de auga 1.1.3. Xestión de residuos e limpeza viaria 1.1.4. Alumeado público 1.1.5. Cemiterio e servizos funerarios 1.1.6 Mercados e Feiras 1.2. Biodiversidade 1.3. Medio Ambiente 1.4 Saúde 1.5 Consumo 1.6 Parques e xardíns 2. SERVIZO DE SERVIZOS SOCIAIS 2.1. Unidade de atención asistencial 2.2. Unidade Municipal de Atención a Drogodependencia (UMAD) 2.3. Casa das Asociacións de Benestar Social (CABES) 3. UNIDADE DE ATENCIÓN Á MIGRACIÓN (UAMI) Esta área adecuará a súa organización administrativa e funcional interna á estrutura básica sinalada a continuación, ou aqueloutra asimilable: 1. DIRECCIÓN DE ÁREA DE SEGURIDADE E MOBILIDADE 1.1. Servizo de Circulación e Tráfico 1.1.1. Xestión de multas 1.1.2. Tramitación de recursos 1.1.3. Circulación e ordenación do tráfico (incluído todo o relativo a licenzas de taxi) 1.1.4. TUSSA: queda adscrita a esta concellaría a sociedade municipal de xestión do transporte urbano de Santiago, S. A. “TUSSA” 1.2. Servizo de Extinción de Incendios e Salvamento 1.3. Seguridade Cidadá 1.4. Protección Civil 2. FESTAS Para a efectiva materialización das súas competencias o departamento de Festas contará coa cobertura funcional da estrutura de postos adscrita a Acción Cultural. Esta área adecuará a súa organización administrativa e funcional interna á estrutura básica sinalada a continuación, ou aqueloutra asimilable: 1. DIRECCIÓN DE ÁREA DE RECURSOS HUMANOS, AVALIACIÓN, MODERNIZACIÓN E RÉXIME INTERIOR 1.1. Servizo de Recursos Humanos e Avaliación 1.1.1. Xestión de recursos humanos 1.1.2. Habilitación de nóminas 1.1.3. Avaliación e carreira profesional 1.1.4. Formación, flexibilidade horaria e teletraballo 1.1.5. Prevención de riscos laborais 1.2. Servizo de Modernización e Informática 1.2.1. Sistemas e comunicacións 1.2.2. Aplicacións de xestión 1.2.3. Administración electrónica 1.3. Servizo de Contratación 1.4. Réxime Interior 1.4.1. Arquivo e documentacións 1.4.2. Servizos internos 1.4.3. Parque móbil 2. INTERVENCIÓN XERAL 2.1. Viceintervención 2.2. Fiscalización de gastos 2.3. Fiscalización de ingresos 3. ÓRGANO DE XESTIÓN ECONÓMICA E CONTABILIDADE 3.1. Oficina Orzamentaria 3.2. Contabilidade 3.3. Coordinación xestión de axudas 3.4. Programas europeos 4. TESOURERÍA 4.1. Vicetesourería 4.1.2. Censos e catastro 4.1.3. Xestión tributaria 4.1.4. Recadación 4.1.5. Atención ao contribuínte 4.1.6. Inspección tributaria Esta área adecuará a súa organización administrativa e funcional interna á estrutura básica sinalada a continuación, ou aqueloutra asimilable: 1. CENTROS SOCIOCULTURAIS E RELACIÓNS VECIÑAIS (ZONA RURAL) 1.1. Centros socioculturais 1.2. Relacións veciñais 2. SERVIZO DE PROXECTOS E OBRAS NO MEDIO RURAL 2.1 Vías e obras no medio rural. Para a efectiva materialización das súas competencias en Proxectos e Obras no Medio Rural e Centros Socioculturais contará coa cobertura funcional das estruturas de postos adscritas á Dirección de Área de Urbanismo (Proxectos e Obras) e de Centros Socioculturais. Esta área adecuará a súa organización administrativa e funcional interna á estrutura básica sinalada a continuación, ou aqueloutra asimilable: 1. CENTROS SOCIOCULTURAIS E RELACIÓNS VECIÑAIS (ZONA URBANA) 1.1. Centros socioculturais 1.2. Relacións veciñais 2. PROXECTOS E OBRAS NA ZONA URBANA 2.1. Brigada de Vías e Obras Municipal Para a efectiva materialización das súas competencias en Proxectos e Obras na zona urbana contará coa cobertura funcional da estrutura de postos da Dirección de Área de Urbanismo (Proxectos e Obras). Atendendo ao marco competencial e funcional propio, esta área adecuará a súa organización administrativa e funcional interna á estrutura básica seguinte: 1. DEPORTES.1.1. Queda adscrita a esta concellaría a empresa XADE 2. BENESTAR ANIMAL.2.1. Refuxio de animais Para a efectiva materialización das súas competencias en Benestar Animal, contará coa cobertura funcional da estrutura de postos adscrita á Área de Benestar Medioambiental e Servizos Básicos Comunitarios (Medio Ambiente). Esta área adecuará a súa organización administrativa e funcional interna á estrutura básica sinalada a continuación, ou aqueloutra asimilable: 1. EDUCACIÓN 1.1. Escolas infantís 1.2. Escola Municipal de Música 2. MOCIDADE 2.1. Centro Xove da Almáciga 3. NORMALIZACIÓN LINGÜÍSTICA 3.1. Centro APEGO As previsións contidas neste Decreto que requiran, para a súa efectiva e formal materialización, de adecuacións na RPT municipal e/ou orzamentarias, non resultarán aplicables ata que estas se teñan realizado, con arranxo ao procedemento correspondente. O presente Decreto surtirá efectos dende o dia seguinte á data da súa aprobación, sen prexuízo da súa publicación no Boletín Oficial da Provincia e do previsto na súa disposición transitoria.” Santiago de Compostela, 25 de novembro de 2020. O ALCALDE, ASDO/ X. ANTONIO SÁNCHEZ BUGALLO